हादरसा सोरखारनि सावस्रि मन्थ्रिआ बुंनाय बादि हादरसायाव कर’ना जिउसानि सनदेरनाय थासारिया गुबुन हादरसानि बादि नङाब्ला, अब्ला रंजालि बैसागुनि रंजानायखौ बे बोसोराव मोनगोनखौ मिजिंगथिनो हायो। थेवबो बैसागु समाव मा थासारि जायो बेखौ दिनैनो बुंनाया गोब्राब। जियानो जाया मानो जों बयबो कर’ना जिउसानि सनदेरनायनिफ्राय रैखा मोननो मास्क, समाजारि जानथाय आरो सेनिटाइजार बाहायनायनि अनगायै गुबुन जेबो राहा गैया।